《和薛子晋来庆癸未登第韵二首》
宋代·袁说友

寒荄也趁百花新，眼懒犹贪上国春。
五技怪能成薄命，一名却喜继前人。
唤将好意诗频赋，洗却閒忧酒再巡。
底事牛堪有归序，韩公平日最相亲。

作者简介：（1140—1204）建宁建安人，流寓湖州，字起严，号东塘居士。孝宗隆兴元年进士。授溧阳主簿。历知池州、衢州、平江府，入为吏部尚书兼侍读。宁宗嘉泰三年，同知枢密院，进参知政事。罢以资政殿学士知镇江府。奉祠致仕。学问淹博，其疏奏多切时弊，诗文格调清新。任四川安抚使时，尝命属官辑蜀中诗文为《成都文类》。有《东塘集》。